Pielikums

Ministru kabineta

2016. gada  2. augusta

rīkojumam Nr. 432

**Nodokļu informācijas pakalpojumu modernizācija**

**Maksājumu administrēšanas informācijas sistēmas kodols**

1. Projekta apraksts (kopsavilkums):

1.1. Valsts ieņēmumu dienesta projekts "Nodokļu informācijas pakalpojumu modernizācija. Maksājumu administrēšanas informācijas sistēmas kodols" ir projekta "Nodokļu informācijas pakalpojumu modernizācija" pirmais apakšprojekts (turpmāk – projekts);

1.2. projekta "Nodokļu informācijas pakalpojumu modernizācija" mērķis ir efektīva, mūsdienīga, uz modernām tehnoloģijām balstīta risinājuma izveide, kas:

1.2.1. samazinās administratīvo slogu nodokļu maksātājiem;

1.2.2. veicinās valsts pārvaldes efektivitāti;

1.2.3. uzlabos Valsts ieņēmumu dienesta sniegto pakalpojumu pieejamību;

1.3. projekta mērķi iekļaujas projekta "Nodokļu informācijas pakalpojumu modernizācija" mērķu struktūrā.

2. Projektam ir izvirzīti šādi mērķi:

2.1. veicināt Valsts ieņēmumu dienesta pamatdarbības procesu izpildes efektivitāti;

2.2. modernizēt Valsts ieņēmumu dienesta e-pakalpojumu izpildes procesus;

2.3. uzlabot Valsts ieņēmumu dienesta datu pieejamību;

2.4. mazināt administratīvo slogu nodokļu maksātājiem.

3. Projekta mērķu sasniegšanai tiks veiktas šādas darbības:

3.1. uzsākta pakāpeniska Maksājumu administrēšanas informācijas sistēmas (MAIS) izstrāde:

3.1.1. izveidots nodokļu maksātāju un ar nodokļiem apliekamo objektu reģistrācijas un uzskaites funkcionālais bloks;

3.1.2. izveidots fizisko un juridisko personu nodokļu aprēķina informācijas un aprēķina un informatīvo deklarāciju uzskaites funkcionālais bloks;

3.1.3. nodrošināta operatīvo pārskatu veidošanas funkcionalitāte;

3.1.4. nodrošināta pārvaldības funkcionalitāte;

3.1.5. izveidotas atbilstošās datu apmaiņas saskarnes;

3.1.6. nodrošināta Valsts amatpersonu deklarāciju informācijas sistēmas (VADIS) funkcionalitāte Maksājumu administrēšanas informācijas sistēmā (MAIS), tādējādi optimizējot informācijas sistēmas resursu izmantošanu un pārvaldību;

3.2. pilnveidoti atbilstošie Valsts ieņēmumu dienesta pamatdarbības procesi, kas tiks standartizēti un balstīti uz automatizētām darba plūsmām un procesiem;

3.3. pilnveidoti Valsts ieņēmumu dienesta e-pakalpojumi, par pamatu ņemot izmaiņas pamatdarbības procesos, jauniegūtās tehniskās iespējās, kā arī attiecīgos Pilsonības un migrācijas lietu pārvaldes projekta "Fizisko personu datu pakalpojumu modernizācija" rezultātus, kas saistīti ar nerezidentu reģistrāciju un savstarpējām datu apmaiņām;

3.4. izveidotas atbilstošās datu kopas publicēšanai atkalizmantojamu datu formātos, uzlabojot Valsts ieņēmumu dienesta datu pieejamību;

3.5. izveidota jauna *de minimis* atbalsta uzskaites sistēma.

4. Pēc projekta pabeigšanas tiek plānots sasniegt šādus projekta rezultāta rādītājus:

| Nr.  p. k. | Rezultāta rādītājs | Mēr-vienība | Sākotnējā vērtība | Sasniedzamā vērtība 2 gadus pēc projekta beigām | Sasniedzamā vērtība 3 gadus pēc projekta beigām |
| --- | --- | --- | --- | --- | --- |
| 4.1. | Standartizēti VID pamatdarbības procesi | % | 0 | 40 | 60 |
| 4.2. | Paaugstināts pakalpojumu elektronizācijas līmenis | skaits | 0 | 3 | 5 |
| 4.3. | Atbalsta saņēmēja veltītais laiks *de minimis* deklarācijas sagatavošanai | min | 135 | 85 | 85 |
| 4.4. | Atbalsta sniedzēja veltītais laiks *de minimis* deklarācijas sagatavošanai | min | 225 | 115 | 115 |

5. Īstenojot projekta darbības, tiek plānots sasniegt šādus iznākuma rādītājus:

|  |  |  |  |  |
| --- | --- | --- | --- | --- |
| Nr.  p. k. | Iznākuma rādītājs | Mēr­vienība | Starpvērtība  (2 gadi pēc projekta sākuma) | Sasniedzamā vērtība projekta beigās |
| 5.1. | Pilnveidoti pamatdarbības procesi | skaits | 0 | 13 |
| 5.2. | Pilnveidoti e-pakalpojumi | skaits | 0 | 27 |
| 5.3. | Izveidotas datu kopas publicēšanai atkalizmantojamo datu formātos | skaits | 0 | 5 |
| 5.4. | Samazināts izmantoto informācijas sistēmu skaits | skaits | 0 | 1 |
| 5.5. | Izveidots jauns e-pakalpojums *de minimis* atbalsta saņēmējiem | skaits | 0 | 1 |

6. Projekta kopējais plānotais finansējuma apjoms ir 4 500 000 *euro.* Projektu plānots īstenot 36 mēnešu laikā no dienas, kad noslēgta vienošanās par projekta īstenošanu.

7. Saistība ar iepriekšējā plānošanas perioda projektiem, projekta lietderība un ieguldījums specifiskā atbalsta mērķa (SAM) rezultāta rādītājos:

|  |  |  |  |
| --- | --- | --- | --- |
| Nr.  p. k. | Sociāl­ekonomiskais ieguvums | Ekvivalents naudas izteiksmē | Aprēķins |
| 7.1. | Darba laika ietaupījums, realizējot MAIS izstrādes 1. kārtu | 11 501 948,88 *euro* | Ietaupītais darba laiks (T) – 134 999,40 h/gadā  Nodokļu inspektora vidējā alga stundā (A) – 5,68 euro/h  Projekta dzīves cikls (P) – 15 gadu  T x A x P = 134 999,40 x 5,68 x 15 = 11 501 948,88 *euro* |
| 7.2. | Darba laika izmaksu ietaupījums iestādēm, izstrādājot *de minimis* atbalsta piešķiršanas un uzskaites sistēmu | 493 921,99 *euro* | Ietaupītais darba laiks 1 deklarācijas apstrādei (T) – 110 min  Vidējais apstrādājamo deklarāciju skaits gadā (N) – 2860  Vidējās stundas izmaksas publiskā sektorā strādājošiem (I) – 6,28 euro/h  Projekta dzīvescikls (P) – 15 gadu  T/60 x N x I x P=110/60 x 2860 x 6,28 x 15 = 493 921,99 *euro* |
| 7.3. | Darba laika izmaksu ietaupījums uzņēmējiem, realizējot MAIS izstrādes 1. kārtu | 7 393 676,85 *euro* | Ietaupītais darba laiks (T) – 86 023 h/gadā  Vidējās stundas izmaksas privātā sektorā strādājošiem (I) – 5,73 *euro*/h  Projekta dzīvescikls (P) – 15 gadu  T x I x P = 86023 x 5,73 x 15 = 7 393 676,85 *euro* |
| 7.4. | Darba laika izmaksu ietaupījums uzņēmējiem, izstrādājot *de minimis* atbalsta piešķiršanas un uzskaites sistēmu | 450 664,50 *euro* | Ietaupītais darba laiks 1 deklarācijas apstrādei (T) – 110 min  Vidējais apstrādājamo deklarāciju skaits gadā (N) – 2860  Vidējās stundas izmaksas privātā sektorā strādājošiem (I) – 5,73 *euro*/h  Projekta dzīvescikls (P) – 15 gadu  T/60 x N x I x P=110/60 x 2860 x 5,73 x 15 = 450 664,50 *euro* |

8. Uzsākot pakāpenisku Maksājumu administrēšanas informācijas sistēmas (MAIS) izstrādi un pārejot no deklarāciju sistēmas uz elektronisku *de minimis* atbalsta piešķiršanas un uzskaites sistēmu, sociālekonomiskā ieguvuma darba laika ietaupījuma ekvivalents naudas izteiksmē būs 1 322 680,81 *euro* gadā jeb 19 840 212,22 *euro* projekta dzīves cikla laikā (15 gadi), kas pārsniedz projekta īstenošanas un uzturēšanas izmaksas – 14 625 000,00 *euro*. Diskontētais neto ekonomiskais ieguvums, piemērojot

diskonta likmi 5 %, ir 2 222 705,37 *euro* (2 090 690,59 *euro* MAIS izstrādei un 132 014,78 *euro* *de minimis* izstrādei).

Vides aizsardzības un

reģionālās attīstības

ministra vietā –

satiksmes ministrs Uldis Augulis